నికితా దత్తా

నికితా దత్తా  ఒక భారతీయ నటి. హిందీ సినిమాలు, హిందీ టెలివిజన్‌లో కనిపిస్తుంది. ఫెమినా మిస్ ఇండియా 2012 ఫైనల్‌కు చేరిన ఆమె, లేకర్ హమ్ దీవానా దిల్‌తో తన నటన మరియు చలనచిత్ర రంగ ప్రవేశం చేసింది. ఇందులో ఆమె సహాయక పాత్రలో నటించింది. ఆ తర్వాత డ్రీమ్ గర్ల్ షోతో తన టెలివిజన్ అరంగేట్రం చేసింది. ఏక్ దూజే కే వాస్తేలో సుమన్ తివారీ పాత్ర పోషించినందుకు ప్రసిద్ధి చెందింది. ఆమె 2018లో గోల్డ్‌తో సినిమాల్లోకి తిరిగి వచ్చింది. కబీర్ సింగ్ (2019)లో సహాయక పాత్రలో కనిపించిన తర్వాత, అప్పటి నుండి ఫైనాన్షియల్ థ్రిల్లర్ ది బిగ్ బుల్ (2021), హారర్ డ్రామా డైబ్బక్ (2021) లలో ముఖ్య పాత్రల్లో ఆలరించింది.

బాల్యం, విద్య 
1990 నవంబరు 13న ఢిల్లీలో నికితా దత్తా జన్మించింది. ఆమె తండ్రి భారత నావికాదళంలో నావికాదళ అధికారి అయినందున, ఆమె తన జీవితంలో ఎక్కువ భాగం విశాఖపట్నం, ముంబైలలో గడిపింది. ఆమె ముంబైలో పాఠశాల విద్యను పూర్తి చేసింది. అక్కడే సెయింట్ జేవియర్స్ కాలేజీ నుండి ఎకనామిక్స్ లో ఆమె పట్టభద్రురాలైంది.

కెరీర్ 
నికితా దత్తా 2012 ఎడిషన్ ఫెమినా మిస్ ఇండియాలో పాల్గొని ఫైనలిస్టులలో ఒకరిగా నిలిచింది. ఆ తరువాత సైఫ్ అలీ ఖాన్ నిర్మించిన రొమాంటిక్ కామెడీ లేఖర్ హమ్ దీవానా దిల్ (2014) లో ఆమె ఒక చిన్న పాత్రతో వెండితెర అరంగేట్రం చేసింది. 2015లో లైఫ్ ఓకే డ్రామా సిరీస్ డ్రీమ్ గర్ల్ - ఏక్ లడ్కీ దీవానీ సి తో టెలివిజన్ అరంగేట్రం చేసింది. ఆమె శ్రద్ధా ఆర్య, మొహ్సిన్ ఖాన్ లతో కలిసి నటించింది. ఇందులో ప్రేమలో పడే ఔత్సాహిక నటి లక్ష్మి మాథుర్ పాత్రలో నటించింది. 2016లో సోనీ ఎంటర్టైన్మెంట్ టెలివిజన్ ఏక్ దుజే కే వాస్తేలో నమిక్ పాల్ సరసన ఆమె నటించింది. తదుపరి 2017 అక్టోబరులో మొదలైన టెలివిజన్ షో రొమాంటిక్ థ్రిల్లర్ హాసిల్ లో నటించింది. 2018లో గోల్డ్ సినిమాతో సినిమాల్లోకి తిరిగి వచ్చింది.

గుర్తింపు

వెబ్ సిరీస్
ఆఫత్
ఖాకీ: ద బీహార్ ఛాప్టర్

మూలాలు 

భారత మహిళా టెలివిజన్ వ్యాఖ్యాతలు
భారత టెలివిజన్ వ్యాఖ్యాతలు
హిందీ సినిమా నటీమణులు
భారత చలనచిత్ర నటీమణులు
భారత టెలివిజన్ నటీమణులు
ఇండియన్ సోప్ ఒపెరా నటీమణులు
1990 జననాలు
21వ శతాబ్దపు భారతీయ నటీమణులు
ముంబయికి చెందిన నటీమణులు